Είναι πιθανό κατά τη διάρκεια της θεραπείας οι κολπικές εκκρίσεις να αυξηθούν και να σας θυμίσουν τις εκκρίσεις της ωορρηξίας. Αυτό δε συμβαίνει διότι πραγματικά γίνεται ωορρηξία, αφού στο  θεραπευτικό κύκλο που ακολουθείτε λαμβάνετε αγωγή ώστε να αποφευχθεί η ωορρηξία πριν την ωοληψία. Η κολπική βλέννη αυτή οφείλεται στην αύξηση των οιστρογόνων που είναι αποτέλεσμα των φαρμάκων που λαμβάνετε στη φάση της διέγερσης των ωοθηκών.